
1η ΕΡΓΑΣΤΗΡΙΑΚΗ ΑΣΚΗΣΗ: ΚΑΘΙΖΗΣΗ ΤΥΠΟΥ ΖΩΝΗΣ ΣΕ ΔΕΙΓΜΑ ΕΝΕΡΓΟΥ ΙΛΥΟΣ

Εισαγωγή
Ο σκοπός της εργαστηριακής άσκησης ήταν η δοκιμή καθίζησης για το σχεδιασμό δεξαμενής δευτεροβάθμιας καθίζησης σε μονάδα βιολογικής επεξεργασίας λυμάτων. Ακόμα έγινε η  κατασκευή της καμπύλης καθίζησης,  ο υπολογισμός της απαιτούμενης επιφάνειας της δεξαμενής καθίζησης με την χρήση της γραφικής μεθόδου των Talmadge και Fitch. Τέλος, υπολογίστηκε η φόρτιση των στερεών και της υδραυλικής επιφανειακής φόρτισης.
Πειραματική Διαδικασία

Αρχικά γίνεται μέτρηση των αιωρούμενων στερεών του δείγματος με διήθηση: Το βάρος των στερεών προκύπτει ως η διαφορά βάρους του φίλτρου πριν και μετά τη διήθηση δείγματος όγκου 20ml. Το φίλτρο αμέσως μετά τη διήθηση πρέπει να ξηρανθεί στους 103οC για να φύγει η υγρασία και στη συνέχεια ζυγίζεται. Η αρχική συγκέντρωση των στερεών του δείγματος (Co) εκφράζεται σε mg/L. Στη συνέχεια τοποθετείται το δείγμα όγκου περίπου 2,5L στη διαβαθμισμένη στήλη καθίζησης σε ύψος 80cm περίπου το οποίο και καταγράφεται (αρχικό ύψος ιλύος στη στήλη, Ho). Η στήλη κλείνεται με τις ειδικές τάπες και ανακινείται για λίγο με σκοπό την ομογενοποίηση του δείγματος μέσα στη στήλη. Από τη στιγμή που σταματάει η ανακίνηση η στήλη σταθεροποιείται σε κατακόρυφη θέση και αρχίζει η καθίζηση (t=0). Σε αυτή τη φάση αρχίζει η καθίζηση των αιωρούμενων σωματιδίων ως ενιαίο σύνολο (αλληλεπίδραση των στερεών λόγω της γειτνίασή τους - παρεμποδισμένη καθίζηση) και η δημιουργία διεπιφάνειας διαυγασμένου νερού – ιλύος. Από τη στιγμή που το αιώρημα αρχίζει να καθιζάνει, το ύψος της διεπιφάνειας συνεχώς μειώνεται και αρχίζουν να σχηματίζονται η μεταβατική ζώνη και η ζώνη συμπίεσης. Με το πέρασμα του χρόνου το ύψος της παρεμποδισμένης και της μεταβατικής ζώνης μειώνεται ενώ αυξάνεται το ύψος της ζώνης συμπίεσης. Καθ’ όλη τη διάρκεια της καθίζησης γίνονται μετρήσεις του ύψους της διεπιφάνειας διαυγασμένου λύματος – ιλύος ανά τακτά χρονικά διαστήματα μέχρι τη σταθεροποίησή του, δηλ. την επίτευξη της συμπίεσης της ιλύος (compression settling).

Ανάλυση-Αποτελέσματα
Ο παρακάτω πίνακας δημιουργήθηκε από τα πειραματικά δεδομένα που πάρθηκαν από την εργαστηριακή άσκηση.

	Χρόνος(min)
	Ύψος(cm)

	0
	79

	2
	75

	4
	70

	6
	65

	8
	60

	10
	57

	12
	53

	15
	49

	20
	43

	25
	39

	30
	34

	35
	31

	40
	29

	50
	27

	60
	25

	70
	24

	80
	23

	90
	22,5


Για την κατασκευή της καμπύλης καθίζησης έγιναν τα ακόλουθα βήματα:

Βήμα 1: Με την βοήθεια του παραπάνω πίνακα δημιουργήθηκε η καμπύλη καθίζησης όπου είναι το ύψος της διεπιφάνειας σε cm ως προς το χρόνο σε min.

Βήμα 2: Υπολογίζεται το ύψος στο οποίο η ιλύς θα έχει την απαιτούμενη συγκέντρωση στερεών Hu και κατασκευάζεται μια  οριζόντια ευθεία (παράλληλη στον άξονα χ) στο ύψος Hu.
Hu = Co * Ho / Cu 
όπου Ho, το αρχικό (συνολικό) ύψος του δείγματος στη στήλη
 Co, η αρχική συγκέντρωση αιωρούμενων στερεών του δείγματος
Cu, η συγκέντρωση της ιλύος στη ζώνη συμπίεσης
Φέρουμε οριζόντια ευθεία (παράλληλη στον άξονα χ) στο Hu. 3. Φέρουμε τις εφαπτόμενες στα τμήματα της καμπύλης καθίζησης που αντιστοιχούν στη ζώνη παρεμποδισμένης καθίζησης και στη ζώνης συμπίεσης, οι οποίες τεμνόμενες σχηματίζουν γωνία. 4. Φέρουμε τη διχοτόμο αυτής της γωνίας, η οποία τέμνει την καμπύλη καθίζησης στο σημείο C2, το οποίο αντιστοιχεί περίπου στο μέσο της περιοχής παρεμποδισμένης καθίζησης και συμπίεσης 5. Φέρουμε την εφαπτομένη στο C2. 6. Το σημείο τομής της εφαπτομένης στο C2 (βήμα 5) και της οριζόντιας ευθείας στο Hu (βήμα 2) αντιστοιχεί στο χρόνο που απαιτείται για να γίνει η συμπίεση της ιλύος, tu. 

Μάζα φίλτρου πριν τη διήθηση (σε g)= 1.4456+0.05*λ=1.4456+0.05*8=1,8456g
 Μάζα φίλτρου μετά από διήθηση 20 ml δείγματος (σε g)=1.4946+0.05*λ=1.4946+0.05*8=1,8946g
Υπολογισμός της απαιτούμενης επιφάνειας της δεξαμενής καθίζησης, A, θεωρώντας την παροχή, Q = 1000 m3 /d και την συγκέντρωση της ιλύος στη ζώνη συμπίεσης, Cu= 12000 mg/L
Υπολογισμός της φόρτισης των στερεών σε kg/m2 d και του ρυθμού υπερχείλισης (υδραυλική επιφανειακή φόρτιση) σε m3 /m2 d θεωρώντας την παροχή, Q = 1000 m3 /d.
